20-сабақ. **Мамандықтар әлемі.**

Достар, осы сабақта біз мамандықтардың атауын үйренеміз. Мысалы, менің мамандығым – журналист. Ал Сіз қай мамандық иесісіз?

**1-тапсырма. Жаңа сөздермен танысыңыз.**

Мұғалім, дәрігер, заңгер, шаштараз, аспаз, кітапханашы, аудармашы, жүргізуші, әнші, биші, суретші, сатушы, жұмыс істеу, қиын, қызық, оңай.

**2-тапсырма. Тыңдаңыз. Қайталаңыз.**

Бұл кім? – Бұл мұғалім

Ол қайда жұмыс істейді? – Ол мектепте жұмыс істейді

Бұл кім? – Бұл дәрігер

Ол қайда жұмыс істейді? – Ол емханада жұмыс істейді

Бұл кім? – Бұл сатушы

Ол қайда жұмыс істейді? – Ол дүкенде жұмыс істейді

**3-тапсырма. Сұрақтарға жауап беріңіз.**

|  |  |
| --- | --- |
| Бұл кім? | аспаз |
| Ол қайда жұмыс істейді? | дәмханада |
| Бұл кім? | кітапханашы |
| Ол қайда жұмыс істейді? | кітапханада |
| Бұл кім? | заңгер |
| Ол қайда жұмыс істейді? | кеңседе |

**Грамматика.** *«Қайда?» деген сұраққа жауап беру үшін келесі жалғауларды жалғау керек.*

**Қайда? Жатыс септік -да/-де; -та/-те;**

**емханада**

**мектепте**

**Сен қайдасың? – Мен мектептемін.**

**Сен қайда жұмыс істейсің? – Мен мектепте жұмыс істеймін.**

**4-тапсырма. Тыңдаңыз.**

* Сенің мамандығың кім?
* Мен шаштаразбын.
* Ал сен қайда жұмыс істейсің?
* Мен дәрігермін, емханада жұмыс істеймін.
* Сен қай күндері жұмыс істейсің?
* Мен дүйсенбі-сенбі күндері жұмыс істеймін.

**5-тапсырма. Оқыңыз.**

Танысып қойыңдар, бұл менің досым – Еркін. Ол – мұғалім. Еркін мектепте жұмыс істейді. Мұғалімнің жұмысы қызық және қиын. Еркін дүйсенбі-жұма күндері жұмыс істейді.

**6-тапсырма. Сұрақтарға жауап беріңіз.**

Оның аты кім?

Еркін қайда жұмыс істейді?

Мұғалімнің жұмысы қиын ба?

Мұғалімнің жұмысы қиын ба?

Еркін қай күндері жұмыс істейді?

**7-тапсырма. Сұрақтарға жауап беріңіз.**

Аспаз қайда жұмыс істейді?

Заңгер қайда жұмыс істейді?

Аспаздың жұмысы оңай ма?

Заңгердің жұмысы оңай ма?